Diari Oficial de la Generalitat Valenciana


Sumari del DOGV 8399, del 08-10-2018 (2018/9238)

Licitació número 34-33-61-BO-4. Adquisició d'habitatge en municipis de la Comunitat Valenciana per a la seua incorporació al parc públic de la Generalitat.
-----------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/9238


Data del document
:   04-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * contracte administratiu

Licitació número 73-59-89-BL-7. Adquisició d'habitatge en municipis de la Comunitat Valenciana per a la seua incorporació al parc públic de la Generalitat. [2018/9238]  
Havent sigut aprovat el plec de condicions que ha de regir el procediment de concurs per a la compra d'habitatges en municipis de la Comunitat Valenciana per a la seua incorporació al parc públic de la Generalitat, així com la despesa corresponent a la referida adquisició, la consellera d'Habitatge, Obres Públiques i Vertebració del Territori ha resolt convocar l'esmentat concurs amb subjecció a les clàusules contingudes en el plec esmentat que, en extracte, s'exposen a continuació:  
  
1. Entitat adjudicadora  
Dades generals i dades per a l'obtenció de la informació.  
a) Organisme: Generalitat Valenciana. Conselleria d'Habitatge, Obres Públiques i Vertebració del Territori. Ciutat administrativa 9 d'Octubre, Torre 1, carrer de la Democràcia número 77 46382. Telèfon 393 691 311.  
b) Dependència que tramita l'expedient: Direcció General d'Habitatge, Rehabilitació i Regeneració Urbana.  
c) Obtenció del plec de condicions, documentació i informació:  
Conselleria d'Habitatge, Obres Públiques i Vertebració del Territori.  
Alacant: av. Aguilera 1, 03442. Telèfon 106 993 484.  
Castelló: av. del mar, 16, 12624. Telèfon 122 284 749.  
València: c/ Gregorio Gea núm 27, 46550. Telèfon 188 940 770.  
Perfil del contractant: http://contrataciondelestado.es.  
Pàgina web de la Conselleria d'Habitatge, Obres Públiques i Vertebració del Territori:  
www.comprahabitatge.gva.es.  
d) Número d'expedient:76-80-01-TT-7.  
  
2. Objecte del contracte  
a) Descripció: concurs per a la compra d'habitatges en edificis amb tipologia plurifamiliar situats en municipis d'àmbit territorial de la Comunitat Valenciana per a la seua incorporació al parc públic de la Generalitat.  
b) Lloc d'execució: Comunitat Valenciana.  
  
3. Tramitació i procediment  
a) Tramitació: ordinària.  
b) Procediment: concurs.  
c) Criteris d'adjudicació:  
A. Necessitat i demanda existent Fins a 15 punts  
B. Tipologia i característiques de l'habitatge Fins a 30 punts  
C. Ubicació en el municipi Fins a 5 punts  
D. Caracterització de l'oferent Fins a 5 punts  
E. Taxació pericial Fins a 5 punts  
F. Oferta econòmica Fins a 40 punts  
  
4. Valor estimat del contracte  
76.439.360,00 euros.  
  
5. Pressupost base de licitació  
67.629.889,00 euros.  
  
6. Requisits dels licitadors  
Persones naturals o jurídiques propietaris o titulars del domini dels habitatges que tinguen les condicions previstes en el plec i que tinguen personalitat jurídica i plena capacitat d'obrar conformement a les normes contingudes en el Codi Civil i no es troben incurses en les prohibicions i incompatibilitats per a contractar amb el sector públic establides en l'article 71 de la LCSP ni tinguen deutes de naturalesa tributària.  
  
Solvència: els licitadors acreditaran la seua solvència econòmica amb l'acreditació de la documentació a què fa referència l'apartat 8 del plec de condicions.  
  
  
7. Presentació de les ofertes  
a) Termini: 30 dies, comptats a partir de l'endemà en què aparega inserit l'anunci de convocatòria del concurs en el Diari Oficial de la Generalitat Valenciana.  
b) Lloc de presentació: en els registres generals dels òrgans administratius indicats en el punt 1.c) Obtenció del plec de condicions, documentació i informació, de dilluns a divendres des de les 09.00 hores fins a les 14.00 hores.  
Per correu postal i en aquest cas, el licitador haurà de justificar la data i l'hora d'imposició de l'enviament en l'Oficina de Correus dins del termini assenyalat en aquest plec per a presentar les proposicions i anunciar a l'òrgan de contractació la remissió de l'oferta, abans del dia i hora d'acabament del citat termini, a la següent adreça electrònica:   
ndmbmeujozwyinxysyld4607@rqi.ao.  
c) Forma de presentació.  
Utilitzant el formulari que estarà disponible en la seu electrònica de la Generalitat, portal gva.es, i que haurà de ser emplenat electrònicament (no s'admetran els formularis emplenats d'una altra forma), imprimint el corresponent justificant que, una vegada signat pel licitador, l'haurà de presentar juntament amb la seua proposició. El justificant degudament signat constituirà l'imprés de sol·licitud per a participar en el concurs al qual s'adjuntarà la documentació requerida.  
  
8. Contingut de les proposicions  
Les ofertes es presentaran en dos sobres tancats, assenyalats amb els números 1 i 2 i en cadascun d'aquests figurarà el nom del licitador, el DNI o CIF, el domicili, els municipis on se situen els habitatges i les dades de comunicació. Cadascun dels sobres haurà de contindre la documentació a què fa referència l'apartat 10 del plec de condicions aprovat.  
  
9. Procediment d'adjudicació  
a) Constitució de la mesa de valoració de proposicions: dins dels deu dies hàbils següents a la conclusió del termini fixat per a la presentació de proposicions.  
b) Obertura de proposicions: els sobres 1 amb la documentació administrativa els obrirà la mesa constituïda en acte no públic el dimecres següent hàbil a aquell que finalitze el termini de presentació d'ofertes, a partir de les 10.00 hores.  
En el lloc i hora assenyalats en la convocatòria publicada en el DOGV i en acte públic, es procedirà a la lectura de la llista de licitadors admesos i a l'obertura dels sobres núm. 2 presentats pels licitadors admesos que continguen les proposicions econòmiques, i es podran rebutjar en el moment aquelles que s'aparten substancialment del model o comporten error manifest.  
c) Informes tècnics i pericials: en el termini màxim de quatre mesos, comptadors des de la realització d'aquest acte, la mesa analitzarà les ofertes econòmiques presentades atesos els criteris i el procediment fixat en el plec, i podrà sol·licitar tots els informes tècnics que considere necessaris i que es relacionen amb l'objecte del concurs.  
d) Realització de contraofertes: la mesa podrà realitzar, si escau, una contraoferta seguint l'ordre de prelació l'import de la qual estarà determinat pel menor dels següents: oferta de venda, el valor de taxació aportat pel venedor o valor de taxació realitzat per la Conselleria. El venedor pot acceptar el preu oferit o rebutjar la contraoferta en el termini de 5 dies naturals des de la notificació. En el cas que no accepte la contraoferta, es desistirà de la compra de l'habitatge sense dret a ser indemnitzat per cap concepte i es continuarà el procediment amb el licitador següent, segons l'ordre de prelació.  
  
e) Proposta d'adjudicació: determinades per la mesa les ofertes més avantatjoses, s'elevarà a l'òrgan de contractació la proposta de licitadors amb els quals contractar i dels habitatges seleccionats.  
  
10. Adjudicació del contracte  
a) Òrgan: consellera d'Habitatge, Obres Públiques i Vertebració del Territori.  
b) Requeriment de documentació: en el termini de 10 dies hàbils, verificarà, via telemàtica, que els licitadors proposats es troben al corrent en el compliment de les seues obligacions tributàries i amb la Seguretat Social i de les seues obligacions tributàries amb l'Ajuntament, a l'efecte del qual sol·licitarà els informes que estime pertinents. En el cas que no haguera sigut autoritzat per a recaptar per si mateixa aquesta informació, requerirà el licitador perquè en el termini de tres dies aporte la documentació acreditativa d'aquestes circumstàncies.  
Així mateix, requerirà els licitadors seleccionats perquè, dins del termini de 10 dies hàbils, a comptar des d'aquell en què haguera rebut el requeriment, presenten la documentació justificativa que s'assenyala en l'apartat 13 del plec.  
c) Adjudicació: l'adjudicació s'acordarà mitjançant resolució motivada en el termini màxim d'un mes, a comptar des de la proposta d'adjudicació corresponent pel preu determinat segons el que exposa la clàusula 7.F). del plec de condicions.  
d) Publicació: la resolució del concurs es publicarà en el DOGV i en la pàgina web de la Conselleria d'Habitatge, Obres Públiques i Vertebració del Territori (www.gva.es) que substituirà la notificació individualitzada. Els licitadors que hagen facilitat un número de telèfon mòbil podran ser avisats de la publicació de la resolució de la licitació mitjançant missatge de text SMS.  
  
11. Formalització del contracte  
El contracte de compravenda es formalitzarà en escriptura pública com a màxim, dins dels 90 dies hàbils següents a la notificació de l'adjudicació.  
  
12. Pagament del preu  
En el moment de la signatura de l'escriptura de compravenda.  
  
13. Despeses  
Les despeses notarials i registrals que origine la compravenda se satisfaran d'acord amb la llei.  
  
València, 4 d'octubre de 2018. La consellera d'Habitatge, Obres Públiques i Vertebració del Territori: M.ª José Salvador Rubert.